જો કે, આ પ્રકારનાં ડિવોર્સની અસર સંતાનો પર નથી પડતી એમ કહેવું મુશ્કેલ છે. સંતાનો નાના હોય કે મોટા તેઓને માતા- પિતા બંનેનો સાથ જોઈએ છે અને છૂટાછેડા પછીનું જીવન સરળ નથી હોતું. બીજા લગ્નમાં ગમતું પાત્ર હોય તો પણ એડજસ્ટ તો કરવું જ પડે છે અને મોટી ઉંમરે એડજસ્ટમેન્ટ વધારે મુશ્કેલ બને છે. અને આ છૂટા પડવાનું દર્દ થાય તો ખરું જ. કારણ કે નિષ્ફ્ળતા લગ્ન જીવનની હોય કે અન્ય બાબતની, એ કોઈને ગમતી નથી.